ᱨᱟᱢᱱᱚᱜᱚᱨ, ᱠᱚᱨᱱᱟᱴᱚᱠ

ᱨᱟᱢᱱᱚᱜᱚᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚᱨᱱᱟᱴᱚᱠ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ ᱠᱟᱱᱟ ᱾ ᱱᱚᱣᱟ ᱨᱟᱢᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱱᱚᱣᱟ ᱵᱟᱸᱜᱽᱞᱳᱨ ᱠᱷᱚᱱ ᱕᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱵᱟᱥ ᱟᱨ ᱴᱨᱮᱱ ᱫᱤᱥᱩᱣᱟᱹ ᱯᱚᱨᱤᱣᱚᱦᱚᱱ ᱠᱟᱱᱟ ᱱᱚᱣᱟ ᱵᱟᱸᱜᱽᱞᱳᱨ ᱠᱷᱚᱱ ᱙᱐ ᱴᱤᱯᱤᱡ ᱞᱟᱜᱟᱣᱚᱜᱼᱟ ᱾

ᱧᱩᱛᱩᱢᱟᱱ ᱵᱚᱞᱤᱵᱩᱰ ᱯᱷᱤᱞᱢ ᱥᱚᱞᱮ ᱨᱮᱱᱟᱜ ᱥᱩᱴᱤᱝ ᱑᱙᱗᱕ ᱥᱟᱞ ᱨᱮ ᱨᱟᱢᱱᱚᱜᱚᱨ ᱥᱩᱨ ᱥᱩᱯᱩᱨ ᱨᱮᱱᱟᱜ ᱵᱩᱨᱩ ᱨᱮ ᱥᱮᱱ ᱞᱮᱱᱟ ᱛᱟᱦᱮᱸᱫ ᱡᱟᱦᱟᱸ ᱱᱤᱛᱚᱜ ᱫᱚ ᱨᱟᱢᱜᱤᱨᱤ ᱵᱩᱨᱩ ᱢᱮᱛᱟᱜᱼᱟ ᱠᱚ ᱟᱫᱚ ᱱᱚᱸᱰᱮ ᱥᱚᱞᱮ ᱵᱩᱨᱩ ᱨᱮᱱᱟᱜ ᱦᱚᱸ ᱧᱩᱛᱩᱢ ᱢᱮᱱᱟᱜᱼᱟ ᱾

ᱱᱚᱣᱟ ᱥᱚᱦᱚᱨ ᱫᱚ ᱴᱤᱯᱩ ᱥᱩᱞᱛᱟᱱ ᱟᱜ ᱥᱟᱥᱚᱱᱚᱠᱛᱚ ᱨᱮ ᱥᱚᱢᱥᱮᱨᱟᱵᱟᱫᱽ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾ ᱯᱷᱩᱨᱜᱟᱹᱞ ᱼ ᱢᱟᱬᱟᱝ ᱚᱠᱛᱚ ᱨᱮ ᱥᱚᱨ ᱵᱮᱭᱨᱤ ᱠᱞᱚᱡᱽ (᱑᱗᱕᱖ᱼ᱑᱘᱑᱓) ᱛᱟᱭᱚᱢ ᱱᱚᱣᱟ ᱠᱞᱚᱡᱽᱯᱮᱴ ᱢᱮᱛᱟᱜᱼᱟ ᱠᱚ ᱛᱟᱦᱮᱸᱫ ᱾ ᱛᱚᱵᱮ ᱠᱞᱚᱡᱽᱯᱮᱴ ᱫᱚ ᱨᱟᱢᱱᱚᱜᱚᱨ ᱠᱚ ᱢᱮᱛᱟᱜᱼᱟ ᱛᱟᱦᱮᱸᱫ ᱾ ᱨᱟᱢᱱᱚᱜᱽᱨᱤ ᱧᱩᱛᱩᱢ ᱨᱟᱢᱟᱭᱚᱬ ᱟᱜ ᱱᱟᱜᱟᱢᱤᱭᱟᱹ ᱠᱟᱦᱱᱤ ᱨᱮ ᱛᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾

ᱦᱚᱲ ᱮᱞ
᱒᱐᱐᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱢᱱᱚᱜᱚᱨ ᱨᱤᱱ ᱦᱚᱲ ᱮᱞ ᱗᱙,᱓᱖᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜᱼᱟ ᱾ ᱨᱟᱢᱱᱚᱜᱚᱨ ᱨᱮ ᱥᱮᱪᱮᱫ ᱫᱚᱨ ᱖᱓% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱖᱗% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚ ᱕᱘% ᱢᱮᱱᱟᱜᱼᱟ ᱾ ᱨᱟᱢᱱᱚᱜᱚᱨ ᱨᱮ, ᱑᱓% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱠᱟᱹᱣᱰᱤ ᱟᱹᱨᱤ

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Bangalore rural district - taluk page

ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱴᱚᱴᱷᱟ ᱨᱮ ᱫᱮᱡᱚᱜ